**Інтэлектуальны турнір “** **Разумнікі і разумніцы”**

 **для вучняў ІХ – ХІ класаў**

Мэты: развіваць інтэлектуальныя здольнасці вучняў, іх камунікатыўную і эстэтычную культуру; садзейнічаць пашырэнню ведаў вучняў пра мінулае і сучаснае Беларусі, выхоўваць павагу да роднай зямлі, нашага народа, яго мовы і культуры.

Удзельнічаюць 3 каманды. Першая выбірае адну з прапанаваных катэгорый і называе нумар пытання на пэўную колькасць балаў. Калі даецца правільны адказ, каманда атрымлівае “квіток” з набранай сумай балаў і працягвае выбіраць пытанні з гэтай жа катэгорыі. Пры няправільным адказе супернік атрымлівае права даць адказ на гэтае ж пытанне і пры любым варыянце адказу выбірае свой нумар пытання з гэтай жа катэгорыі, а даць правільны варыянт адказу могуць паспрабаваць заўзятары. Да іншай катэгорыі можна пераходзіць толькі пасля таго, як агучаны ўсе пытанні з выбранага цыклу пытанняў. Пераможцам прызнаецца каманда, якая набрала найбольшую колькасць балаў.

Абсталяванне: прэзентацыя з катэгорыямі

**Катэгорыя “Імёны”**

1б. Назавіце аўтара, які выдаў адзіны прыжыццёвы зборнік. *(М.Багдановіч)*

2б. Назавіце імя і прозвішча нацыянальнага героя Беларусі, кіраўніка нацыянальна-вызваленчага паўстання 1863-1864 гг., аўтара “Мужыцкай праўды” *(К.Каліноўскі)*

3б. Які псеўданім узяў Іван Дамінікавіч Луцэвіч? *(Янка Купала)*

4б. Гэты Максім – беларускі паэт, перакладчык, дзяржаўны дзеяч. Назавіце яго “ваеннае” прозвішча. *(М.Танк)*

5б. Якога пісьменніка называюць беларускім Вальтэрам Скотам? *(Уладзіміра Караткевіча)*

6б. У Рагвалода была дачка (князёўна). Назавіце яе тры імёны. *(Рагнеда-Гарыслава-Анастасія)*

***Катэгорыя “Мастацтва”***

1б. Назавіце помнік абарончага дойлідства ХІІІ ст., які знаходзіцца на тэрыторыі Камянецкага раёна Брэсцкай вобласці *(Камянецкая (Белая) вежа)*

2б. Назавіце помнік архітэктуры, унесены ў Спіс сусветнай спадчыны ЮНЕСКА (2000 г.), першым гаспадаром якога лічыцца Сенька Гедагольдавіч (1434 г.) *(Мірскі замак)*

3б. Назавіце імя вядомага беларускага і французскага мастака – ураджэнца Віцебшчыны *(Марк Шагал)*

4б. Як называлія вырабы ручнога ткацтва ў Вялікім княстве Літоўскім, элемент традыцыйнага мужчынскага строю шляхты? *(Слуцкія паясы)*

5б. Які музычны інструмент стаў назвай аднаго са зборнікаў Я.Купалы? *(Жалейка)*

6б. Назавіце прозвішча скульптара, аўтара помніка Я. Коласу ў Мінску*. (Заір Азгур)*

***Катэгорыя “Літаратура канца ХІХ - пачатку ХХ ст.”***

1б. Назавіце аўтара слоў верша-песні “Па-над белым пухам вішняў” *(М.Багдановіч)*

2б. Назавіце аўтара верша “Родныя вобразы” *(Я.Колас)*

3б. Які аўтар друкаваўся пад псеўданімам **“Сымон Рэўка з-пад Барысава”**? *(Ф.Багушэвіч)*

4б. Якому літаратурнаму герою належаць словы: “Што ні кажы, а жыццё, ужо само па сабе, ёсць радасць, вялікае шчасце, бясцэнны дар”? *(А.Лабановіч, трылогія “На ростанях” Я.Коласа)*

5б. Назавіце імя і прозвішча паэткі, якую называюць беларускай Марынай Цвятаевай *(Я.Янішчыц)*

6б. Назавіце аўтара верша “Спадчына”*( Янка Купала)*

***Катэгорыя “Традыцыі і абрады беларусаў”***

1б. Гэтая рэч у народных звычаях і абрадах раней займала важнае месца. На Вадохрышча ёй упрыгожвалі ледзяны крыж, на Сёмуху ахвяравалі бярозе, на зажынках ахіналі сноп у куце хаты. Пра якую рэч ідзе размова? *(Ручнік)*

2б. Гэтае дрэва ў беларусаў было сімвалам жыватворнай сілы. Галінкі яго асвячалі ў храме, білі імі ўсіх членаў сям’і, бо лічылася, што гэтым можна засцерагчы ад хваробаў і бедаў. Што гэта за дрэва? *(Вярба)*

3б. Народнае мастацкае ткацтва – адзін з найбольш папулярных і пашыраных відаў народнага мастацтва. Узоры тканых і вышываных вырабаў – зашыфраваны аповед пра жыццё народа, прыроду, людзей. Гэты ўзор вышывалі тады, калі трэба было прасіць Бога, каб ачуняў-паздаравеў чалавек. Што ён сімвалізаваў? *(Жыццё)*

4б. У мінулым кожны дзень тыдня ў беларусаў меў сваё значэнне. У панядзелак не пажадана было пачынаць новую справу, яе адкладвалі на аўторак. Чацвер быў чыстым, а пятніца – жаночым днём. А што неабходна было рабіць у суботу? *(Успамінаць памерлых продкаў)*

5б. Вечар правядзення другой каляднай куцці – стары Новы год – быў адзначаны выкананнем гэтага абраду. Ён уяўляў сабой абход вёскі калядоўшчыкамі, аднак у склад гурту ўваходзілі толькі дзяўчаты. Яны выбіралі самую прыгожую сярод сябровак, апраналі яе ў найлепшае адзенне, на галаву клалі вянок, упрыгожаны рознакаляровымі стужкамі. Дзяўчынка-прыгажуня называлася “шчодрай”, а яе наведванне сялянскіх хат сімвалізавала дабрабыт, шчодры ўраджай і захаванне дамашняга агменю. Як нашы продкі называлі гэты абрад? *(Шчадраванне)*

6б. Як называецца свята, калі ўшаноўваюць памяць памерлых продкаў*?( Дзяды)*

***Катэгорыя “Фальклор”***

1б. Другая назва фальклору *(Вусная народная творчасць)*

2б. Як называецца летняе свята, падчас якога шукаюць папараць-кветку? *(Купалле)*

3б. Як называўся беларускі народны лялечны тэатр? *(Батлейка)*

4б. Назавіце імя беларускага бога грому і маланкі *(Пярун)*

5б. Як называліся песні, якія спяваліся падчас гукання вясны? *(Вяснянкі)*

6б. Пералічыце некалькі традыцыйных калядных страў. *(Куця, кісель, грыбы, бліны, рыба)*

***Катэгорыя “Тэатр”***

1б. Як называецца пастаноўка драматычнага твора на сцэне? *(Спектакль)*

2б. Назавіце сапраўднае імя і прозвішча К.Крапівы *(Кандрат Кандратавіч Атраховіч)*

3б. Назавіце заснавальніка беларускага тэатра *(Ігнат Буйніцкі)*

4б. Як называліся першыя прафесійныя акцёры беларускага тэатра, вядомыя з ХІІ ст.? *(Скамарохі)*

5б. Імя якіх беларускіх пісьменнікаў носяць драматычныя тэатры ў Мінску, Віцебску і Бабруйску? *(Я.Купалы, Я.Коласа, В.Дуніна-Марцінкевіча)*

6б. Назавіце, як правільна гучыць назва тэатра ў Гродна, які знаходзіцца побач з Савецкай плошчай. *( Гродзенскі абласны драматычны тэатр)*

***Катэгорыя “Беларускі друк”***

1б. Як называлася першая газета на беларускай мове, якую выдаваў Кастусь Каліноўскі? *(“Мужыцкая праўда”)*

2б. Як называлася першая кніга Бібліі, якую надрукаваў Ф.Скарына, і калі яна выйшла? *(“Псалтыр”, 6 жніўня 1517 г.)*

3б. Хто выдаў у Нясвіжы першую беларускую кніжку “Катэхізіс”? *(Сымон Будны)*

4б. Назавіце легальныя перыядычныя выданні на беларускай мове, якія выходзілі ў пачатку ХХ ст. *(“Наша доля”, “Наша ніва”, “Беларус”, “Гоман” і інш.)*

5б. Хто стварыў і выдаў у Пецярбурзе “Беларускі лемантар, або Першая навука чытання” – першы беларускі буквар? *(Цётка)*

6б. Хто стварыў і выдаў падручнік “ Другое чытанне для дзетак беларусаў?*”(Якуб Колас)*

***Катэгорыя “Старажытная беларуская літаратура”***

1б. Які помнік старажытнай беларускай літаратуры стаў асноўнай крыніцай біяграфічных звестак пра Ефрасінню Полацкую? *(“Жыціе Ефрасінні Полацкай”)*

2б. Назавіце вядомага беларускага паэта-гуманіста эрохі Адраджэння, аўтара геніяльнай паэмы на лацінскай мове пра нашу Радзіму і князя Вітаўта *(Мікола Гусоўскі)*

3б. Назавіце псеўданім асветніка, які нарадзіўся ў маёнтку Цяпіна і вядомы тым, што пераклаў на беларускую мову “Евангелле” *(Васіль Цяпінскі)*

4б. Як называецца самы старажытны летапіс усходніх славян? *(“Аповесць мінулых гадоў”)*

5б. Які жанр старажытнай літаратуры быў найбольш папулярным у нашых продкаў? *(Хаджэнні)*

6б. Пачынальнік новай беларускай літартуры, драматург, які стварыў наш нацыянальны тэатр, аўтар першай оперы. Назавіце яго прозвішча*.(Вінцэнт Дунін-Марцінкевіч)*

***Катэгорыя “Беларуская мова”***

1б. Якой літары беларускага алфавіту пастаўлены помнік у Полацку? *(Ў)*

2б. Колькі літар у сучасным беларускім алфавіце? *(32)*

3б. Колькі гукаў у сучаснай беларускай мове? *(39)*

4б. Якімі літарамі адрозніваюцца беларуская і руская мовы? *(ў, щ, ъ)*

5б. Калі ў сучаснай Беларусі беларуская мова набыла статус дзяржаўнай? *(26 студзеня 1990 г.)*

6б. Спалучэнне якіх дзвюх літар дае адзін гук?*(Д,з –[дз],д,ж-[дж],н,н-падоўжаны [н] і т.д.)*

***Катэгорыя “Гісторыя і літаратура”***

1б. Што ў перакладзе з грэчаскай мовы азначае слова “біблія”? *(Кніга)*

2б. Назавіце светскае імя славутай асветніцы Ефрасінні Полацкай *(Прадслава)*

3б. Які твор Яна Баршчэўскага *(дайце поўную назву)* часта параўноўваюць з казкамі “Тысяча і адна ноч”? *(“Шляхціц Завальня, або Беларусь у фантастычных апавяданнях”)*

4б. Хто з беларускіх пісьменнікаў прымаў актыўны ўдзел у паўстанні 1863 года, быў цяжка паранены, тайна лячыўся пад Беластокам у Польшчы? *(Ф.Багушэвіч)*

5б. Якія зборнікі Ф.Багушэвіча, нягледзячы на царскую забарону аб друкаванні кніг, выйшлі за мяжой у канцы ХІХ ст.? *(“Дудка беларуская” і “Смык беларускі”)*

*6б.* Галоўны арганізатар паўстання ў Беларусі і Літве ХІХ стагоддзя, наладзіў выпуск першай беларускай газеты “ Мужыцкая праўда*”.(Кастусь Каліноўскі)*1б. Якая мова была дзяржаўнай у Вялікім княстве Літоўскім? *(Беларуская)*

 2б. Хто з’яўляецца стваральнікам новай сістэмы пісьменнасці – кірыліцы? *(Кірыл і Мефодый)*

3б. Хто аўтар першага напісанага на беларускай мове гістарычнага нарысу жыцця беларусаў – “Кароткуя гісторыя беларусаў”? *(Вацлаў Ластоўскі)*

4б. Хто з’яўляецца аўтарам “Беларускай граматыкі для школ”, якая выйшла ў 1918 годзе? *(Браніслаў Тарашкевіч)*

5б. Каму належаць словы: “Шмат было народаў, што страцілі найперш мову сваю, так, як той чалавек перад скананнем, катораму мову зойме, а потым і зусім замёрлі. Не пакідайце ж мовы нашай беларускай, каб не ўмёрлі”? *(Ф.Багушэвіч)*

*6б*. Хто аўтар артыкула “ Шануйце роднае слова*”. (Цётка)*

 ***ПАДВЯДЗЕННЕ ВЫНІКАЎ:***

 ***ЖУРЫ АГУЧВАЕ КОЛЬКАСЦЬ НАБРАНЫХ БАЛАЎ І НАЗЫВАЕ ПЕРАМОЖЦУ ТУРНІРА.***